શીર્ષક: ટ્રમ્પ અને કિમ જોંગ-ઉનની મુલાકાતનું સ્થળ ક્યું હોઈ શકે છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
અમેરિકન પ્રમુખ ડૉનાલ્ડ ટ્રમ્પ કેટલીક શરતો સાથે અને ઉત્તર કોરિયાના શાસક કિમ જોંગ સીધી મુલાકાત માટે સંમત થયા છે.

ટ્રમ્પે કિમ જોંગ સાથે થનારી સંભવિત બેઠક માટે હવે શરત મૂકી છે કે ઉત્તર કોરિયા પહેલાં કેટલાક નક્કર પગલાં લે પછી બેઠક શક્ય થશે.

વ્હાઇટ હાઉસના પ્રવક્તા સૅરા સૅન્ડર્સે જણાવ્યું હતું "આ બેઠક ત્યાં સુધી શક્ય નથી, જ્યાં સુધી ઉત્તર કોરિયા એવા નક્કર પગલાં ન લે જે વિશે તેણે પહેલેથી વચન આપ્યા છે."

જોકે ઉત્તર કોરિયાએ કયા વચનો આપ્યા છે અને કયા પગલાં લેવાના છે તે સૅન્ડર્સે સ્પષ્ટપણે કહ્યું નથી.

સૅન્ડર્સે જણાવ્યું હતું કે ટ્રમ્પ સાથેની બેઠક ત્યારે જ થશે જ્યારે ઉત્તર કોરિયાની કથની અને કરણીમાં કોઈ તફાવત નહીં રહે.

તમને આ વાંચવું પણ ગમશે:

પ્રશ્ન એ છે કે જો આ બંને નેતાઓ સીધી વાતચીત કરે તો પછી તેમની મુલાકાતનું સ્થળ કયુ હશે?

સત્તા સંભાળ્યા બાદ કિમ જોંગ ઉત્તર કોરિયાથી બહાર નથી ગયા. આ કિસ્સામાં એવી શક્યતા છે કે આ મુલાકાત ઉત્તર કોરિયા અથવા તેની સરહદ પર થઈ શકે છે.

આ સિવાય આ બેઠક કોઈ તટસ્થ દેશ અથવા અમેરિકામાં પણ થઈ શકે છે.

શું ઉત્તર કોરિયામાં મુલાકાત થઈ શકે?

જો આ મુલાકાત પર સંમતિ રહેશે તો બન્ને દેશો એવું સ્થળ પસંદ કરશે જે તેમના હિતો અને પ્રૉપેગૅન્ડાના હિસાબે યોગ્ય હોય.

આ રીતે ઉત્તર અને દક્ષિણ કોરિયાની સરહદ સૌથી તટસ્થ સ્થળ છે. પરંતુ આ સ્થળ બંને નેતાઓને કદાચ પસંદ ન આવે, કારણ કે આ મુલાકાત 2018 ની સૌથી મોટી રાજકીય ઘટના બનશે.

આવામાં ડોનાલ્ડ ટ્રમ્પ પ્યોંગયોંગ આવવાનું નિમંત્રણ સ્વીકારી શકે છે. જો આવું થયું તો ટ્રમ્પ ઇતિહાસ બનાવશે, પરંતુ આ એટલું સરળ નથી.

જૂન 2017માં ઉત્તર કોરિયાની જેલમાંથી છૂટ્યા બાદ અમેરિકન વિદ્યાર્થી ઓટ્ટો વાર્મ્બિરનું મૃત્યુ થયું હતું.

આ પછી અમેરિકાના વિદેશ મંત્રાલયે ચેતવણી આપી હતી કે જો બહુ જરૂરી હોય તો જ ઉત્તર કોરિયાની મુસાફરી કરો અને જતાં પહેલાં વસિયતનામું બનાવો.

અમેરિકન પક્ષને મજબૂતીથી રજૂ કરવા માટે દક્ષિણ કોરિયામાં યોજાયેલી ઑલિમ્પિક રમતોના ઉદ્ઘાટન સમારંભમાં અમેરિકાના ઉપપ્રમુખ માઇક પેઇન્સ ઓટ્ટોના પિતા ફ્રેડ વાર્મ્બિરને સાથે લઈ ગયા હતા. 

આ રીતે રાજકીય રીતે મજબૂત પ્રદર્શન પછી ટ્રમ્પનું પ્યોંગયોંગ જવાને રાજદ્વારી ભૂલ તરીકે જોવામાં આવે છે.

શું આ 'નિક્સન ટૂ ચાઇના' છે?

1972માં રિચાર્ડ નિક્સનની ચીન મુલાકાત

ટ્રમ્પની પ્યોંગયોંગની મુલાકાતને 1972 માં ભૂતપૂર્વ અમેરિકન રાષ્ટ્રપતિ રિચર્ડ નિક્સને લીધેલી...